หุ้นมือถือลงหลุม
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 17 ก.ย. 2553
11 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 17 ก.ย. 2553
โดย...นายกระทิง &amp; หญิงฟลอร์
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 17 ก.ย. 2553
...ดัชนีตลาดยืนปิดบวก 924.81 จุด เพิ่มขึ้นเล็กน้อย 3.71 จุด มูลค่าซื้อขายบางเฉียบ 27,271 ล้านบาท...ต่างชาติซื้อๆ ขายๆ ไม่ได้หนีไปไหนไกล กลับมาซื้อ 1,802 ล้านบาท สถาบันช่วยซื้อ 282 ล้านบาท ...ตลาดหุ้นฟื้นตัวได้ ลดกังวลแบงก์ชาติจะไม่คุมเงินบาท แต่ดูอาการหุ้นแล้วไม่ถึงกับเชื่อใจซะทีเดียว อย่าลืมผู้ว่าแบงก์ชาติคนปัจจุบันเหลือเวลาทำงานไม่กี่วัน ก่อนหมดวาระ ขออยู่นิ่งๆ ดีกว่ามั้ย หลังจากนั้นผู้ว่าคนใหม่มาค่อยว่ากัน...หุ้นมือถือที่รอลุ้นคำสั่งศาลมาตั้งหลายวัน เมื่อคืนนี้ออกมาแล้ว ห้ามจัดการประมูลจนกว่าจะมีกฎหมายใหม่ออกมา ข่าวร้ายแบบนี้ราคาหุ้น ADVANC (แอดวานซ์อินโฟร์) DTAC (ดีแทค) และ TRUE  (ทรูคอร์ปอเรชัน) คงจะดิ่งหลายวัน  อย่ารีบช้อน ...แรงซื้อหุ้นใหญ่ชะลอ รายใหญ่รายย่อย ปลุกเก็งกำไรสลับเล่นหุ้นเล็ก 2 ตัวบาทอย่าง ไทยง้วนเมทัล (TYM) นานๆ มาทีมีทีเด็ด ไม่รู้ใครต่อใครขนหุ้นออกมาขายเยอะขนาดนี้ 920 ล้านหุ้น ไม่ “เจ้าของ” ก็คนติดหุ้นบนดอย ทำอารมณ์เก็งกำไรหุ้นเล็กฝ่อ...หุ้นแมกซ์ เมทัลฯ (MAX) วิ่งรับธุรกิจใหม่ ที่ “ชำนิ จันทร์ฉาย” ถนัดเรื่องเหล็ก แถมยังปักธงเป็นหุ้นเทิร์นอะราวด์ หนุนราคาเกือบซิลลิงไปได้สูงสุด 57 สตางค์ แล้วปิดกดลงเหลือ 55 สตางค์ ...แลนด์ แอนด์ เฮ้าส์ (LH) เด่นทั้งราคาและวอลุม แรงเก็งกำไรหุ้นอสังหาฯ คาดแนวโน้มดอกเบี้ยขยับยาก หากต้องการกดเงินบาทให้อ่อน แถมราคายังทิ้งห่าง...“เสรีรัตน์ ประสุตานนท์” บิ๊กบอส ท่าอากาศยานไทย (AOT) และ “นิรันดร์ ธีรนาทสิน” พับแขนเสื้อลุยฝึกพนักงานกว่า 2,000 คน หวังดันสุวรรณภูมิติดท็อปเทนสนามบินที่ดีสุดระดับโลก